เรื่องร้องเรียน (ป้าย,การเดินทาง,ร้องเรียน) วันที่ 2023-06-14 00:56:50 — แขวงบ้านช่างหล่อ เขตบางกอกน้อย กรุงเทพมหานคร
อยากร้องเรียนเรื่องรถเมล์ ไทยสมายบัส สาย 40 ค่ะ

เดิมรถเมล์ที่วิ่งจากสายใต้ใหม่ ไปลำสาลี คือสาย 40 และวิ่งจากสายใต้ใหม่ไปหัวลำโพงคือสาย 40ก
ซึ่งจะมีเส้นที่วิ่งทับกันอยู่ ทำให้รถเมล์ไม่เกิดปัญหาขาดระยะ โดยเฉพาะกับคนที่จะเดินทางช่วงระยะสั้นแนวอิสรภาพไปสายใต้ใหม่ เพราะนอกจากสาย 40 แล้ว ก็ไม่มีรถเมล์สายอื่นอีกเลย รถสองแถวก็ไม่มี

แต่หลังจากสาย 40 ปฏิรูปรถเมล์เมื่อเมษายน 2566 ที่ผ่านมา ทำให้รถเมล์ลดจำนวนลงอย่างมาก ไม่พอต่อการใช้บริการของประชาชน ทำให้ผู้โดยสารแออัดบนรถเมล์ และเดินทางไปทำงานด้วยรถเมล์ไม่ได้ เนื่องจากไม่มาซักที 
หลายครั้งที่เห็นคนรวมกันแชร์ค่า taxi เพื่อนั่งจากเมเจอร์ปิ่นเกล้า ไปลงบางขุนนนท์ ซึ่งมันไม่ใช่เหตุที่จะทำให้ประชาชนต้องเสียเงินเพิ่ม

อย่างวันนี้ต้องการจะขึ้นจากแยกพรานนกไปยังโลตัสปิ่นเกล้า เมื่อเช็คใน via bus คันที่เร็วที่สุดที่จะมาถึงป้ายนี้อยู่ที่มหาลัยจุฬา 
กว่าจะมาถึง ก็คงไปทำงานไม่ทัน
รบกวนทางเพื่อนชัชชาติช่วยตรวจสอบและปรับปรุงรถเมล์เครือไทยสมายบัสด้วยค่ะ ได้เคยแจ้งไปทาง page facebook ของทางค่ายรถเมล์แล้ว แต่แอดมินก็ตอบปัด สุดท้ายจบที่ไม่ตอบค่ะ
รบกวนด้วยนะคะ เพราะเจอปัญหาแบบนี้มา 2 เดือนเต็มแล้วค่ะ ปฏิรูปควรจะดีกว่าเดิม ไม่ใช่แย่ลง